РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 03
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 27.01.2021 г.

Днес, 27.01.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                       ЗАМЕСТНИК-ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Боян Новански /online/
                                                                                              Огнян Дамянов 
                                                                                              Олга Керелска /online/
                                                                                              Йордан Стоев 

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

- Инвестиционна дейност

1. ОТНОСНО: Обществена поръчка за изготвяне на обследване за установяване на техническите характеристики, свързани с изискванията по чл. 169, ал. 1 - 3 от ЗУТ, изготвяне на технически паспорт, обследване за енергийна ефективност и сертифициране на обекти - съдебни сгради в експлоатация, държавна собственост в управление на Висш съдебен съвет.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ПРИЕМА доклада на инж. Стоянка Георгиева – гл. експерт в отдел „Инвестиции и строителство“, дирекция „Управление на собствеността на съдебната власт“.
2.	ПРИЕМА техническо задание за обществена поръчка с предмет: „Изготвяне на обследване за установяване на техническите характеристики, свързани с изискванията по чл. 169, ал. 1, т. 1 - 5, ал. 2 и ал. 3 от ЗУТ, изготвяне на технически паспорт, обследване за енергийна ефективност и сертифициране на обекти - съдебни сгради в експлоатация, държавна собственост в управление на Висш съдебен съвет“.
3.	ИЗПРАЩА чрез Главния секретар на АВСС, съгласно ВПУЦОПВСС, на дирекция „Правна“, отдел „Обществени поръчки“ подготвеното техническо задание, ведно с доклад, за провеждане на обществена поръчка с предмет: „Изготвяне на обследване за установяване на техническите характеристики, свързани с изискванията по чл. 169, ал. 1, т. 1 - 5, ал. 2 и ал. 3 от ЗУТ, изготвяне на технически паспорт, обследване за енергийна ефективност и сертифициране на обекти - съдебни сгради в експлоатация, държавна собственост в управление на Висш съдебен съвет“, за действия по компетентност. 
4. ВЪЗЛАГА на дирекция „Управление на собствеността на съдебната власт“ да подготви необходимите изходни данни за изпълнение на дейностите, предмет на обществената поръчка по т. 2 за всеки един от обектите, включени в нея. 
5. ВЪЗЛАГА на дирекция „Управление на собствеността на съдебната власт“ при изготвяне на поименното разпределение на разходите по § 51-00 „Основен ремонт на ДМА“ от Инвестиционната програма на ВСС за 2021 г. да включи обектът по т. 2  с прогнозна сметна стойност 84 000 лева с ДДС.

2. ОТНОСНО: Обществена поръчка с предмет: „Основен ремонт и преустройство на част от обществена сграда на пл. „Акад. Николай Хайтов“ № 8 за нуждите на Районен съд - Асеновград“.
Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА доклада на инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“. 
2. ПРИЕМА техническо задание за обществена поръчка с предмет: „Основен ремонт и преустройство на част от обществена сграда на пл. „Акад. Николай Хайтов“ № 8 за нуждите на Районен съд - Асеновград“ ведно с актуализирана количествено-стойностна сметка.
Мотиви: 
Самостоятелни обекти в сградата на пл.„Акад. Николай Хайтов“ № 8, гр. Асеновград са в управление на Висш съдебен съвет. Тяхното преустройство и ремонт за нуждите на Районен съд – Асеновград е предмет на одобрен инвестиционен проект. Без изпълнението на проектираните СМР е невъзможно трайното устройване на Районен съд – Асеновград в тях. Обектът е включен в Инвестиционната програма на Висш съдебен съвет и към настоящия момент не е отпаднала необходимостта от възлагането на обществена поръчка за избор на изпълнител на СМР.  С решение по т. 3 от протокол № 34 на КУС от заседание, проведено на 02.12.2020 г. е приета актуализирана количествено - стойностна сметка за обекта в размер на 1 500 000 лв. с ДДС. 
3. ИЗПРАЩА чрез Главния секретар на АВСС, съгласно ВПУЦОПВСС на дирекция „Правна“, отдел „Обществени поръчки“ подготвеното техническо задание, ведно с доклад, за провеждане на обществена поръчка с предмет: „Основен ремонт и преустройство на част от обществена сграда на пл. „Акад.Николай Хайтов“ № 8 за нуждите на Районен съд - Асеновград“, за действия по компетентност.

-	Текущи ремонти:

3. ОТНОСНО: Писма от административния ръководител на Окръжен    съд – Добрич, с вх. № ВСС-13345/21.12.2020 г. и № ВСС-13345/15.01.2021 г., за осигуряване на средства за авариен ремонт на водогреен котел в сградата на съда.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ПРИЕМА доклада на инж. Минчо Стаев - главен експерт отдел „Инвестиции и строителство“, дирекция „Управление на собствеността на съдебната власт“.
2.	ПРИЕМА, че извършеният авариен ремонт на водогреен котел, изразяващ се в подмяна на дефектирал мултиблок и монтаж на антивибрационна връзка, в сградата на Oкръжен съд - Добрич на стойност в размер на 2 616,67 лв. без ДДС или 3 140,00 лв. с ДДС, съгласно предоставена оферта от дружеството, с което Окръжен съд - Добрич има сключен договор за абонаментно - техническо поддържане, ремонт и безопасна работа на отоплителната инсталация е целесъобразен и неотложен.
Мотиви:
С оглед на възникналите аварии на отоплителната инсталация в сградата на Окръжен съд - Добрич, пряко свързани с експлоатационното състояние на котела в периода 07.12.2020 г.-22.12.2020 г., изпълнението на дейностите по отстраняването на аварията на водогрейния котел са пряко свързани със спазването на нормативната уредба, касаеща нормалната и безопасна работа на съоръжения с повишена опасност (СПО), техния технически надзор, ремонт и профилактика, гарантиращи предоставяне на нормални и безопасни условия на труд. Изпълненият ремонт е бил наложителен и в тази връзка е неотложен по смисъла на §1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата). 
Задължително е предприемането на действия от административния ръководител на Окръжен съд – Добрич за подмяна на съществуващия котел с нов, което е отразено и в писмо рег. вх. № ВСС-13345/21.12.2020 г.

Справка за отпуснатите средства на Окръжен съд – Добрич за периода 2016 г. – 2020 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	4 370,00 лв.	Увеличава §10-00 за текущ ремонт за преустройство на 2 помещения	
2017	9 223,00 лв.

2 353,00 лв.	Увеличава §10-00 за частичен ремонт на покрива на сградата на съда 
Увеличава §10-00 за текущ ремонт на разпределително табло и главно ел. табло	
2018	103 070.00 лв.

5 378,00 лв.	Увеличава §10-00 за ремонт на санитарни възли.
Увеличава§10-00 за неотложни ремонтни дейности в сградата на съда	
2019	92 383,00 лв.

3 797,00 лв.	Увеличава §10-00 с неусвоени целево отпуснати средства за ремонт на санитарни възли
Увеличава §10-00 за авариен ремонт на отоплителната инсталация	
2020			

3. ПРЕДЛАГА на Комисия „Бюджет и финанси“ да бъдат осигурени финансови средства в размер на 3 140,00 лв. с ДДС на Окръжен съд - Добрич за разплащане на неотложен ремонт на водогреен котел, изразяващ се в подмяна на дефектирал мултиблок и монтаж на антивибрационна връзка, в сградата на Окръжен съд – Добрич.
4. УКАЗВА на административния ръководител на Окръжен съд – Добрич, с оглед техническото състояние на съществуващия котел и предотвратяване на бъдещи аварии при експлоатацията на отоплителната инсталация в сградата на съда, да предостави на дирекция „Управление на собствеността на съдебната власт“ във възможно най-кратък срок събраните оферти за доставка и монтаж на нов стоманен котел, с цел предприемане на последващи действия за осигуряване на финансови средства за извършване на ремонта, а при констатиране на следващи аварии по сградата и съоръженията в нея да предприеме мерки по завеждането на щета пред застрахователното дружество, с което Висш съдебен съвет има сключен договор за имуществено застраховане. 
5. ВЪЗЛАГА на дирекция „Управление на собствеността на съдебната власт“ след получаване и преглед на получените оферти за доставка и монтаж на нов котел за отоплителната инсталация в сградата преписката да бъде докладвана отново на Комисия „Управление на собствеността“.
6. ИЗПРАЩА решението на Комисия „Бюджет и финанси“ към Пленума на Висш съдебен съвет по компетентност и на административния ръководител на Окръжен съд – Добрич, за сведение и изпълнение.

- Управление на собствеността

4. ОТНОСНО: Проект на решение за завеждане в баланса на ВСС на имот – частна държавна собственост, находящ се в гр. Мездра, ул. „Иван Вазов“ № 2, предоставен безвъзмездно за управление на Висшия съдебен съвет, и възлагане на стопанисването му.
Приложение: Доклад от Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ПРИЕМА доклада на Стоян Димитров – старши експерт-юрист  в отдел „Управление на собствеността“, дирекция „Управление на собствеността на съдебната власт”, към АВСС.
2.	ПРЕДЛАГА на Пленума на ВСС да приеме следното решение: 
2.1.  ВЪЗЛАГА на дирекция „Бюджет и финанси“ да предприеме съответните действия по завеждане в баланса на ВСС на имот – частна държавна собственост, представляващ стая № 304а, със ЗП 18 кв.м., на 3-ия етаж на триетажна административна сграда, находяща се в ПИ с ИН 47714.500.1405.1 по КККР на гр. Мездра, с административен адрес ул. „Иван Вазов“ № 2, съгласно  АЧДС №1630/07.12.2004 г. 
2.2. ИЗМЕНЯ решение по т. VI.55.3 от Протокол № 27/05.11.2020 г. на Пленума на ВСС, както следва:
„55.3. ИЗМЕНЯ решение на Пленума на ВСС по Протокол                         № 40/03.11.2016 г., т. 50 в раздел IV. – т. 7 Област Враца, по следния начин: „На административния ръководител на Окръжна прокуратура - Враца недвижимия имот, намиращ се в гр. Мездра, ул. „Иван Вазов” № 2, представляващ общо 7 /седем/ помещения с № 304а, 305, 306, 306а, 308, 308б и 309 на третия етаж от административна сграда, описан в АЧДС                           № 1630/07.12.2004 г.“. 
3.  ВНАСЯ решението по т. 2 на редовно заседание на Пленума на ВСС.
4. ИЗПРАЩА решението по т. 2.1 на дирекция „Бюджет и финанси“ за действия по компетентност и по т. 2.2 на главния прокурор на разпореждане.

5. ОТНОСНО: Изпълнение на решение по д.т. 15 от Протокол № 27/30.09.2020 г. на Комисия „Управление на собствеността“ към Пленума на ВСС.
Приложение: Доклад от Стефка Инджова – директор на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ПРИЕМА доклада на Стефка Инджова – директор на дирекция „Управление на собствеността на съдебната власт“.
2.	ВЪЗЛАГА на дирекция „Управление на собствеността на съдебната власт“ да подготви техническо задание за обществена поръчка с предмет: „Доставка на нетна активна електрическа енергия ниско напрежение от лицензиран доставчик на електрическа енергия за нуждите на обектите на органите на съдебната власт“.
3.	ИЗПРАЩА решението на Комисия „Бюджет и финанси“ към Пленума на ВСС, за сведение.  

6. ОТНОСНО: Решение по т. 3 от Протокол № 01/13.01.2021 г. на Комисия „Управление на собствеността“ към Пленума на ВСС.
Приложение: Доклад от Стефка Инджова – директор на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА доклада на Стефка Инджова – директор на дирекция „Управление на собствеността на съдебната власт“, при АВСС.
2. ВЪЗЛАГА на дирекция „Управление на собствеността на съдебната власт“ да предостави на „ОББ“ АД копие от Акт за частна държавна собственост № 5253 от 13.02.2013 г. 
3. ВЪЗЛАГА на дирекция „Управление на собствеността на съдебната власт“ съвместно с дирекция „Правна“ да обсъди възможността за подписване на изричен акт, по силата на който да бъде поет ангажимент от страна на ВСС и „ОББ“ АД във връзка с възмездното придобиване на имот с проектен идентификатор 51809.504.7298 от ВСС, представляващ част от имот с ИН 51809.504.2226, като се предложи проект на съответен акт и се уточни реда, който следва да се приложи за неговото подписване. 
4. ИЗПРАЩА решението по т. 3 чрез главния секретар на ВСС на дирекция „Правна“, за последващи действия.
5. ВЪЗЛАГА на дирекция „Управление на собствеността на съдебната власт“ да извърши проучване относно наличието на практика, касаеща прилагането на чл. 193 от Закона за устройство на територията.

-	Разни

7. ОТНОСНО: Писмо от административния ръководител на Районен    съд – Златоград, рег.вх. №ВСС-1015/21.01.2021 г., за осигуряване на средства за авариен ремонт на горелката на водогреен котел в сградата на съда.
Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          1. ПРИЕМА доклада на инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“.
2. ПРИЕМА за целесъобразно и неотложно извършването на авариен ремонт – доставка, монтаж и настройка на нова горелка на водогреен котел на стойност 2 280 лв. без ДДС, или 2 736 лв. с ДДС,  съгласно представената от административния ръководител на РС-Златоград, с писмо № ВСС-1015/21.01.2021 г., оферта. 
Мотиви: Съгласно чл. 2, т. 4 от Наредба за устройството, безопасната експлоатация и техническия надзор на съоръжения под налягане (Наредбата) съоръжения под налягане са водогрейни котли с топлинна мощност над 116,3kW. Според сервизния протокол, изготвен от експерта на „Топлотрейд“ ЕООД, мощността на монтирания в сградата на РС-Златоград е 150 kW. 
Съгласно Наредбата, обстоятелствата при които се спира работата на водогреен котел са налични при работата на котела в РС – Златоград и към настоящият момент. 

Справка за отпуснатите средства на Районен съд – Златоград
за периода 2016 г. – 2020 г.
година	Корекция на бюджета на ОСВ за извършване на текущ ремонт	Вид на текущия ремонт	
2016	0 лв.	няма	
2017	0 лв.	няма	
2018	0 лв.	няма	
2019	0 лв.	няма	
2020	0 лв.	няма	

3. ПРЕДЛАГА на Комисия „Бюджет и финанси“ към Пленума на Висшия съдебен съвет да бъдат осигурени на РС-Златоград финансови средства в размер на 2 280 лв. без ДДС, или 2 736 лв. с ДДС за доставка, монтаж и настройка на нова горелка на водогреен котел и 768 лв. с ДДС за транспорт, оглед, консултации и командировъчни разходи.
4. УКАЗВА на административния ръководител на РС - Златоград да предприеме действия по сключване на договор с лицензирано лице за технически надзор на съоръжения с повишена опасност (СПО), както и с лицензирана фирма за поддръжка на такъв тип съоръжения.
5. ИЗПРАЩА решението на Комисия „Бюджет и финанси“ към Пленума на ВСС, по компетентност и на административния ръководител на РС – Златоград за сведение и изпълнение при осигуряване на необходимите финансови средства.

ЗАМЕСТНИК- ПРЕДСЕДАТЕЛ 
НА КОМИСИЯ „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/
                                             
                                                         СТЕФАН ГРОЗДЕВ